NaiveNeuron/SloPal huggingface dataset:
Liba, Peter, poslanec NR SR (2022-10-05):
Ďakujem za slovo. Vážený pán predsedajúci, predkladám spoločnú správu výborov Národnej rady o výsledku prerokovania návrhu poslankyne Národnej rady Jarmily Halgašovej na vydanie zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov, tlač 1048, v druhom čítaní. Národná rada uznesením č. 1504 z 15. júna 2022 pridelila predmetný návrh zákona na prerokovanie týmto výborom: ústavnoprávnemu výboru a výboru pre hospodárske záležitosti. Určila zároveň výbor pre hospodárske záležitosti ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona. Návrh zákona odporúčali Národnej rade schváliť ústavnoprávny výbor uznesením č. 559 z 9. septembra 2022 a výbor pre hospodárske záležitosti uznesením č. 329 z 12. septembra 2022. Z uznesení výborov uvedených pod bodom III tejto správy vyplýva jeden pozmeňujúci a doplňujúci návrh. Gestorský výbor odporúča tento bod schváliť. Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona odporúča Národnej rade predmetný návrh zákona schváliť v znení pozmeňujúceho a doplňujúceho návrhu uvedeného v tejto správe, ktorý gestorský výbor odporúčal schváliť. Spoločná správa výborov Národnej rady o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 339 z 13. septembra 2022. Týmto uznesením ma výbor zároveň poveril predložiť návrhy v zmysle príslušných ustanovení rokovacieho poriadku Národnej rady Slovenskej republiky. Pán predsedajúci, otvorte, prosím, rozpravu.
Kolesík, Andrej, poslanec NR SR (2013-10-17):
Ďakujem, pán predseda. V rozprave vystúpil jeden pán poslanec, pán poslanec Zajac, a predložil procedurálny návrh vrátiť tento návrh zákona na dopracovanie. Dajte, prosím, o ňom hlasovať, pán predseda.
Glváč, Martin, podpredseda NR SR (2018-05-28):
Pani poslankyňa Grausová.
Laššáková, Jana, podpredsedníčka NR SR (2015-05-27):
Pán poslanec Senko, nech sa páči.
Grečková, Lea, poslankyňa NR SR (2014-07-09):
Keďže sme hlasovali o pozmeňujúcich návrhoch zo spoločnej správy aj o pozmeňujúcom návrhu, ktorý odznel v dnešnej rozprave, sme v treťom čítaní, prosím, otvorte rozpravu.
M. Číž, poslanec: (2004-06-17):
Osobne som z tohto vývoja aj z týchto prejavov nezmyselnej arogancie výrazne znechutený a nesmierne ma mrzí, že sa takýto návrh zákona dostal do parlamentu. Ďakujem.
P. Hrušovský, predseda NR SR: (2005-07-01):
(Hlasovanie.) 127 prítomných, 109 za návrh, 18 sa zdržalo. Návrh uznesenia sme schválili. Prosím pána predsedu výboru pre financie, rozpočet a menu, aby predložil Národnej rade návrh uznesenia k prerokúvanej informácii o predložení výročných finančných správ politických strán a politických hnutí za rok 2004 (tlač 1185). Nech sa páči, pán poslanec.
Chaban, Ivan, poslanec NR SR (2010-12-16):
Ďakujem. Ja chcem doplniť svoje pocity z vystúpenia pána spoločného spravodajcu asi o to, že tiež pokladám túto schôdzu za morálne presahujúcu možno hranice zeme, pretože chcem pripomenúť, že už tu bol raz použitý termín, že minulá vláda sa tu správala ako okupanti na vlastnom území. Mne je ľúto, že právnici zatiaľ nevymysleli pojem ekonomická vlastizrada. Lebo ja obhajovanie toho, čo je neobhájiteľné smerom ku diaľniciam, pokladám za ekonomickú vlastizradu. Páni z opozície, vydrancovali ste túto krajinu jednak predražovaním, spomínané PPP projekty. Moji priatelia, tí, čo stavajú diaľnice alebo cesty, mi vypočítali, že napríklad meter štvorcový v Považskej Bystrici je stavaný tak, akoby pod každým metrom sa nachádzalo 56 platní z lešteného mramoru 5 cm hrubých. V Považskej Bystrici máme diaľnicu skoro s trojmetrovou vrstvou lešteného mramoru. Ďalej ste vydrancovali túto krajinu fyzicky, pretože ste zasiahli do chránených území, s čím republika doteraz má problém. A morálne. Pripomeňte si pána s transparentom, kedy pán predseda Fico si myslel, že ho ide pozdravovať, ktorému bolo tesne pred svetskou púťou na tejto zemi ublížené tak, že sa musel dožadovať svojho práva pred televíznymi kamerami. Pokladám vaše konanie za ekonomickú vlastizradu. (Potlesk).
Laššáková, Jana, podpredsedníčka NR SR (2014-07-03):
Pán minister, chvíľočku. Poprosím vás, panie poslankyne, páni poslanci, počúvajte pána ministra. Nech sa páči, pán minister.
Blanár, Juraj, podpredseda NR SR (2021-02-05):
Ďakujem. Pani spravodajkyňa Šebová, nemáte záujem vystúpiť? Ďakujem obom a prerušujem rokovanie o tomto bode programu. Ďalším bodom programu je druhé čítanie o vládnom návrhu zákona, ktorým sa zrušuje zákon č. 371/2019 Z. z. o základných požiadavkách na bezpečnosť detského ihriska a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona je uvedený pod parlamentnou tlačou 328 a spoločná správa výborov pod parlamentnou tlačou 328a. Teraz dávam slovo pánovi podpredsedovi vlády a ministrovi hospodárstva Slovenskej republiky, pánovi Richardovi Sulíkovi, aby vládny návrh zákona odôvodnil. Nech sa páči, pán podpredseda, máte slovo.
Blanár, Juraj, podpredseda NR SR (2021-06-25):
Pán poslanec Ondrej Ďurica s faktickou poznámkou.
Mazurek, Milan, poslanec NR SR (2021-02-03):
Pán Šeliga, ja som myslel, že tu spadnem zo stoličky, že tomu skrátka neverím. Tak vy poviete, že vy nevidíte nejaké zásadné dôvody pre pád tejto vlády a predčasné voľby? Vy si reálne myslíte, že po tom všetkom, čo ste na Slovensku predviedli, tu neexistujú iné dôvody ako nejaký, ako vy hovoríte, komunikačný šum alebo nejaké prešľapy Igora Matoviča? Veď celý národ vidí vašu tragickú personálnu politiku od ministerstiev až po poslednú nemocnicu, ako napr. v Poprade, kde sa vzbúrilo osadenstvo na základe toho, koho vy tam obsadzujete, ľudí bez kvalifikácie, ľudí s otrasnou minulosťou. Všetci ľudia vidia, že ste sa úplne vykašľali na predvolebné sľuby. Kde je hmotná, trestnoprávna zodpovednosť politikov, kde je to, že vy nebudete papaláši? Videli sme, čo predviedol Boris Kollár. Kde je to, že plagiátori nemajú byť vo vedúcich pozíciách štátu? Kde sú tieto sľuby, keď tu Matovič behal ohľadne pána Danka, veď my máme plagiátorov prakticky vo všetkých dôležitých ústavných funkciách. Pán Šeliga, čo tie nezákonné Mikasove vyhlášky? Veď vy ste terorizovali celý národ, povinné štátne karantény, rúška, pokuty. Koľko ľudí dostalo pokuty, a potom bývalý generálny prokurátor povedal, že všetky tie vyhlášky pána Mikasa, to znamená porušenie ústavných práv miliónov ľudí na Slovensku, bolo vykonané v rozpore so zákonom. A čo ste urobili potom? Prijali ste návrhy zákonov, ktoré pánovi Mikasovi dali väčšie kompetencie ako Národnej rade! Nikým nevolený úradník môže ovplyvňovať výkon mandátu poslancov Národnej rady! A potom prišiel nový generálny prokurátor a skonštatoval opäť to isté, že vaša vláda je tak neuveriteľne neschopná a nekompetentná, že ste opäť porušili zákony v prípade výnimky pána Holého, v prípade toho, že ste tu naposielali pozitívnych poslancov, ľuďom dávate 1 600-eurové pokuty za porušenie nejakých nezmyselných nariadení a tu si pozvete pozitívnych poslancov. O likvidácii ekonomiky, podnikateľov, živnostníkov, o tom všetkom bez nejakých adekvátnych náhrad, to by sme tu vedeli hovoriť celé hodiny, veď vaša vláda musí skončiť čo najrýchlejšie, ako je to možné.
Ďuriš Nicholsonová, Lucia, podpredsedníčka NR SR (2017-02-02):
Kolegyne, kolegovia, teraz otváram možnosť prihlásiť sa do rozpravy ústne. Nech sa páči. Končím možnosť prihlásiť sa do rozpravy. Prihlásil sa jeden pán poslanec, pán poslanec Matovič. Nech sa páči.
M. Číž, podpredseda NR SR: (2007-06-19):
(Hlasovanie.) Prítomných 142 poslancov, za 141 poslancov, zdržal sa 1 poslanec. Konštatujem, že Národná rada pridelila návrh tohto zákona výborom, určila gestorský výbor, ako aj príslušné lehoty na prerokovanie tohto zákona v druhom čítaní. Ďalej pekne, pán spravodajca. Teraz budeme hlasovať v prvom čítaní o vládnom návrhu zákona o organizácii pracovného času v doprave (tlač 305). Poprosím spoločnú spravodajkyňu z výboru pre sociálne veci a bývanie pani poslankyňu Ľudmilu Roškovú, aby hlasovanie uviedla.
Ďuriš Nicholsonová, Lucia, podpredsedníčka NR SR (2018-12-07):
Ďakujem veľmi pekne. Otváram všeobecnú rozpravu. Písomne sa za klub OĽANO prihlásila pani poslankyňa Gaborčáková. Nech sa páči, máte slovo.
Blanár, Juraj, podpredseda NR SR (2022-10-27):
Ďakujem obom, pánovi navrhovateľovi aj pánovi spravodajcovi. Prerušujem rokovanie o tomto bode programu. Vážené panie poslankyne a páni poslanci, tak ako som avizoval, prerušujem rokovanie a vyhlasujem prestávku do jedenástej hodiny, kedy budeme pokračovať hlasovaním o všetkých prerokovaných zákonoch, ktoré sme prerokovali za ostatné tri dni. Je ich celkovo niečo cez 70, takže chcem vás poprosiť, aby ste sa pripravili dôsledne, aj spravodajcovia, na tento hlasovací maratón. Ďakujem. (Prestávka.)
A. Belousovová, podpredsedníčka NR SR: (2008-04-02):
Ďalej budeme pokračovať prvým čítaním o návrhu poslankyne Národnej rady Slovenskej republiky pani Márie Sabolovej na vydanie zákona, ktorým sa  mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov . Návrh zákona ste dostali ako tlač 566, návrh na jeho pridelenie na prerokovanie výborom máte v rozhodnutí č. 575. Dávam slovo pani poslankyni Sabolovej. Pani poslankyňa tu nie je, vyhlasujem do 17.00 hodiny prestávku. Ďakujem. (Prerušenie rokovania o 16.50 hodine.) (Pokračovanie rokovania o 17.00 hodine.)
Goga, Ľudovít, poslanec NR SR (2018-10-24):
Ďakujem za slovo. Žiadam takisto, aby bolo uvedené v zápise pri hlasovaní, tlač 1160, chcel som hlasovať za.
Dostál, Ondrej, poslanec NR SR (2018-11-27):
Ďakujem kolegovi Poliačikovi za jeho reakciu. Myslím, že bol príliš zhovievavý k predrečníkom. Tvrdiť, že skutočné orgie antisemitizmu prídu až po tom, na Facebooku keď budú zdieľať videá z Národnej rady, no to sa mi zdá príliš zhovievavé a možno máme trochu inak postavenú latku, ale ja ako orgie antisemitizmu vnímam aj to, čo tu, to, čo tu teraz prebieha. Nestihnem zareagovať na všetkých samozrejme, ale evidentne tu niekto nechápe rozdiel medzi tým, keď človek hovorí o zodpovednosti svojho vlastného národa, svojho vlastného spoločenstva za niečo, čo sa stalo, alebo hovorí, hovorí o ideologických, ideologických nasledovníkoch napríklad fašistov. Čiže v tomto zmysle slova Michal Havran nie je žiadny môj kamarát, ale určite je Slovákom, čiže buď hovorí o zodpovednosti Slovákov, alebo keď hovorí o vašich babičkách a dedkoch, tak hovorí o vašich ideologických predchodcoch fašistov z minulosti. A mňa to neprestáva fascinovať, ako vy dokážete tvrdiť, že niekto tu bojuje proti vlastnému štátu. No veď kritizujeme vládu, aj vy kritizujete vládu. A to je bojovanie proti vlastnému štátu? A teda rovnako ma fascinuje, ako dokážete používať argumentačne Palestíncov, keď sa vám to hodí na kritizovanie Izraela, a zároveň šíriť protimoslimskú nenávisť. To je tiež neuveriteľné.
Budaj, Ján, poslanec NR SR (2019-03-28):
Obdivujem ťa, pani kolegyňa Dubačová, akým spôsobom si zvládla túto reč. A mám len jednu výhradu, vykríkla si v istú okamihu, v istom okamihu: „Vy ste predsa iná strana!“ Toto si adresovala, z kontextu rozumiem, ako by to bol apel na stranu SMER. Dokedy tomu chceme veriť? Dnes sa tu predsa za potlesku zrodila a aj prvýkrát zafungovala nová mocenská garnitúra, nová koalícia, kde Kotleba a SMER majú rovnaké ciele. A obávam sa, že o pár chvíľ, keď bude hlasovanie, ak teda do 17.00 hod. sa minú diskusné príspevky, alebo najneskôr zajtra predpoludním sa to potvrdí aj pri tomto dohovore. Nádej, že SMER je iná strana než strana Kotleba – ĽSNS, sa stáva po dnešku ilúziou.
Kollár, Boris, predseda NR SR (2021-10-26):
Prosím, prezentujme sa a hlasujme. (Hlasovanie.) Prítomných 131 poslancov, za 94, proti 25, zdržalo sa 11, nehlasoval 1. Návrh pána poslanca Viskupiča sme schválili.
Blanár, Juraj, podpredseda NR SR (2021-10-20):
Teraz nám pani spravodajkyňa poslankyňa Jana Majorová Garstková za navrhnutý gestorský výbor pre verejnú správu a regionálny rozvoj prednesie informáciu k tomuto bodu. Nech sa páči.
Blanár, Juraj, podpredseda NR SR (2023-02-08):
Teraz udeľujem slovo ostatnej rečnícke v rozprave pani poslankyni Jarmile Halgašovej. Nech sa páči, pani poslankyňa.
Bugár, Béla, podpredseda NR SR (2011-07-07):
Pán poslanec Ondruš, nech sa páči, môžete vystúpiť v rozprave.
P. Hrušovský, predseda NR SR: (2005-09-12):
Páni poslanci, páni poslanci... (Ruch v sále.) Páni poslanci, prosím, vytiahnite všetci svoje hlasovacie karty z hlasovacieho zariadenia. Prosím, prezentujme sa a hlasujme. (Prezentácia. Prezentovalo sa 66 poslancov.) Panie poslankyne, páni poslanci, keďže ani na ďalší rokovací deň podľa § 23 ods. 5 zákona o rokovacom poriadku nebola v určenom čase Národná rada Slovenskej republiky uznášaniaschopná, keďže nie je prítomná nadpolovičná väčšina poslancov, končím 47. schôdzu Národnej rady Slovenskej republiky. Zároveň vás chcem informovať, že som na 10.15 hodinu zvolal rokovanie 48. schôdze Národnej rady. Prerušujem teda rokovanie do 10.15 hodiny. (Rokovanie 47. schôdze NR SR sa skončilo o 10.10 hodine.)
Baránik, Alojz, poslanec NR SR (2018-05-22):
Jak to, že sa nebudú dať riešiť tieto problémy? Tomu nerozumiem. Veď to je všetko trestná činnosť. Keby sme mali políciu, tak tá vybaví jedného alebo dvoch takýchto fešákov a tým to prestane, ale keďže my políciu tu máme len na to, aby udržiavala tento režim, tak toto prekvitá ďalej.
Budaj, Ján, poslanec NR SR (2019-09-18):
Za prvé buďte si istí, jak tu už bolo naznačené, obraciam sa na predkladateľov, že teda na ten predvolebný čas tie občianske združenia zamestnajú na nejaký úväzok tých svojich kandidátov a celé úsilie, ktoré vy sledujete, jednoznačne obídu. Nevydusíte ich, neodstránite ich, ani keď pritvrdíte tú tému zamestnania. To je také dobrácke upozornenie. Minie sa cieľom vaše úsilie. Jednoducho strany – aj vaša strana – prežívajú istú krízu, celá politická scéna je po mnohých stránkach neobľúbená a využívajú to občianski aktivisti, ktorí jednoducho vtrhli do politiky a podľa môjho názoru už nikdy neodídu. Pre úvod... Nové technológie dneska už nedávajú stranám žiadnu moc, aby zastavili komunikáciu, a preto tam sú. Dokonca aj niektoré strany sú na tom postavené, parlamentné strany, a nie, že komunálna politika. A ešte jedna poznámka. Tie mená a tie profesie sú smutným pozostatkom kandidátky jednotného Národného frontu. Tú kandidátku vtedy zostavovala jedna ruka a tá si priala, aby občania, súdruhovia občania videli priam ideálny rajský balans medzi profesiami, aby dojička sa striedala s doc. RSDr., ak viete, čo to bolo, a tak, aby vznikol dojem, že to celý národ nám tu na tej jednotnej kandidátke sa zišiel. Preto tam bolo to zamestnanie. V dnešnej politike čo už vám povie, že v Bratislave ten a ten je v civilnej profesii inžinier stavebný alebo lekár, čo vám to povie, keď...? (Prerušenie vystúpenia časomerom.)
Šipoš, Michal, poslanec NR SR (2024-01-19):
Ďakujem pekne. Chcem pochváliť pána poslanca Šmilňáka za opäť rázny prejav plný emócií, faktov. Verím, že aspoň ľudí, ktorí pozerajú zábery z tohto pléna, tak určite niektorých prebudil, niektorých povzbudil, niektorých zaskočil. A ja verím, že aj veľa voličov SMER-u, HLAS-u a SNS trošku prebral už len tým, ako porovnával tie sadzby s Českou republikou, s Rakúskom, ako je evidentné a jasné, že žiadne vyrovnávanie trestných sadzieb sa tu nedeje s okolitými krajinami alebo vyspelými krajinami. Jednoducho deje sa tu to, že vládni politici na čele s kandidátmi na prezidenta, máme dokonca dvoch, jeden úspešný šofér, nočný jazdec, druhý kandidát pokoja a mieru, novej politickej kultúry, tak títo budú musieť čeliť vo volebnej kampani práve aj tomuto zákonu, a to všetko vďaka opozičným poslancom, ktorí tu dennodenne bojujú, argumentujú, hovoria svoje názory, pýtajú sa, samozrejme nedostávajú žiadnu odpoveď, ale tento boj má zmysel. Brzdíme vládny valec a tak ako osem dní sme brzdili v písomnej rozprave skrátené konanie, tak dnes vystúpilo osem rečníkov alebo vystúpi do šestnástej hodiny osem rečníkov, a ja verím, že takto systematicky budeme pokračovať každý deň, aby sme tento vládny valec zabrzdili čo najdlhšie, aj keď nám krvácajú ruky, ale pevne tie laná držíme. Ďakujem, pán Šmilňák, za vaše vystúpenie a ešte tú sekundu... (Prerušenie vystúpenia časomerom.)
Šimečka, Michal, podpredseda NR SR (2024-05-14):
Ďakujem vám veľmi pekne. Faktickú poznámku má pani poslankyňa Gažovičová, nech sa páči.
Krajniak, Milan, poslanec NR SR (2017-05-19):
Pán poslanec Kéry, choďte o tom porozprávať tým živnostníkom, ktorí boli okradnutí pri kauze Váhostav, choďte im o tom porozprávať, ako sa staráte o ich sociálne istoty. Choďte porozprávať tým ľuďom, ktorí dlžia nebankovým spoločnostiam peniaze a prichádzajú o domy kvôli exekúciám, choďte im o tom porozprávať a opýtajte sa ich, že čo si myslia o vašej sociálnej politike. Lebo pre pána Širokého na oddlženie ste peniaze mali ako tento štát, pre ľudí ste ich doteraz nenašli. Čo sa týka pána poslanca Baránika, ja vám poviem iba jeden jediný príklad, spoločnosť KIA dáva na platy zamestnancov 25 % z toho, čo táto firma získa a utŕži ako produkciu za svoju výrobu. To považujem absolútne za neprimerané. Už len keď si to porovnáte dajme tomu s Volkswagenom, dokonca aj Peugeotom keď si to porovnáte, tak je to úplne neprimeraná suma. A myslím si, že je našou úlohou nie chrániť tohto zamestnávateľa, ktorý nepochybne produkuje automobily na Slovensku s dostatočnou pridanou hodnotou, aby to preňho bolo ziskové, ale snažiť sa zastať tých ľudí, aby mali čo najvyššie platy. Či chceme, alebo nechceme, väčšina ľudí vždycky bude žiť zo svojej mzdy. A myslím si, že by sme sa ich mali zastať, lebo sú nepochybne v oveľa slabšej pozícii, ako je veľký nadnárodný zamestnávateľ. A keďže oni sa nemôžu brániť voči tomu veľkému nadnárodnému zamestnávateľovi sami, jediný, kto môže robiť protiváhu a držať nejakú rovnováhu, je štát, je vláda alebo parlament. Preto by sme to mali robiť a trpezlivo tú rovnováhu hľadať.
Blaha, Ľuboš, podpredseda NR SR (2024-01-18):
Na vaše vystúpenie, pán poslanec evidujem 24 faktických poznámok. Ako prvý sa prihlásil pán poslanec Peter Pollák. Nech sa páči.
K. Tóthová, poslankyňa: (2009-11-03):
Ďalej chcem uviesť, že skutočne na Maticu slovenskú boli prenesené úlohy štátu. Nie je to vždy prenesenie výkonu štátnej správy, ako je to na samosprávu, kde priamo v ústave je daná povinnosť finančne zabezpečiť, ale aj prenesenie úlohy musí mať svoje zásady, svoje pravidlá, medzi ktoré nutne patrí aj otázka finančného zabezpečenia týchto úloh náležite a v plnom rozsahu. Ako poslednú otázku by som chcela upriamiť aj na vydavateľskú aktivitu Matice slovenskej, kde najmä fyzické osoby by si mali uvedomiť, že to je pomoc. (Prerušenie vystúpenia časomerom.)
Bugár, Béla, podpredseda NR SR (2017-12-06):
Na vystúpenie pána poslanca s faktickými šiesti. Končím možnosť sa prihlásiť. Pani poslankyňa už nie. Takže pán poslanec Kamenický ako prvý.
P. Hrušovský, podpredseda NR SR: (2001-10-02):
R. Vavrík, poslanec: Ale schválený bol bod 39.
M. Číž, podpredseda NR SR: (2006-12-13):
(Hlasovanie.) Prítomných 137 poslancov, za 78 poslancov, proti 58 poslancov, zdržal sa 1 poslanec. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
Paška, Pavol, predseda NR SR (2012-12-11):
Dobre. Pán... (Reakcia z pléna.) Takže nasleduje obedňajšia prestávka. (Prerušenie rokovania o 12.15 hodine.) (Pokračovanie rokovania o 14.00 hodine.)
P. Hrušovský, predseda NR SR: (2004-12-02):
(Hlasovanie.) 135 prítomných, 45 za, 23 proti, 63 sa zdržalo, 4 nehlasovali. Návrh pána poslanca Cabaja Národná rada neschválila. Teraz poprosím pána poslanca Džupu, aby z poverenia... (Reakcia z pléna.) Zuba, pardon, prepáčte, pán poslanec Džupa je navrhovateľ zákona, pána poslanca Zuba, aby z poverenia výboru pre verejnú správu uvádzal návrhy hlasovaní k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon o matrikách, ktorý prerokúvame ako tlač 871 pod poradovým č. 40 v programe 33. schôdze Národnej rady. Nech sa páči, pán poslanec Zubo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 154/1994 Z. z. o matrikách v znení neskorších predpisov , tlač 871.) S. Zubo, poslanec: Vážený pán predseda, vážení kolegovia, kolegyne, na základe gestorského výboru k návrhu skupiny poslancov Národnej rady na vydanie tohto zákona gestorský výbor neodporúča pokračovať v rokovaní o tomto zákone.
Šeliga, Juraj, podpredseda NR SR (2020-12-02):
Ďakujem pekne. Keďže toto nebolo vystúpenie v rozprave, nie sú možné faktické poznámky. Budeme pokračovať v druhom čítaní o vládnom návrhu zákona o štátnom rozpočte na rok 2021. Vládny návrh je uverejnený ako tlač 307 a je súčasťou návrhu rozpočtu verejnej správy na roky 2021 až 2023. Spoločná správa výborov schváleného gestorským výborom má tlač 307a. Z poverenia vlády Slovenskej republiky vládny návrh zákona odôvodní podpredseda vlády a minister financií Slovenskej republiky Eduard Heger. Poprosím pána ministra, aby sa ujal slova. Nech sa páči. (Reakcia z pléna.) Najprv bude mať úvodné slovo pán minister. Nech sa páči. (Reakcia z pléna.) Práve som uviedol, že pán minister bude mať slovo. Potom, samozrejme, dám priestor na procedurálne návrhy. [Rokovanie o vládnom návrhu zákona o štátnom rozpočte na rok 2021 (o návrhu rozpočtu verejnej správy na roky 2021 až 2023 ), tlač 307.]
Kollár, Boris, predseda NR SR (2023-05-03):
Pani poslankyňa Zemanová, chcete zvolať grémium? (Reakcia z pléna.) Dobre. (Prerušenie rokovania o 9.07 hodine.) (Pokračovanie rokovania o 10.07 hodine.)
Kollár, Boris, predseda NR SR (2022-10-05):
Prosím, dajte ešte raz minútu pánovi poslancovi. Dokončite, pán poslanec.
Halgašová, Jarmila, poslankyňa NR SR (2022-10-20):
Ďakujem veľmi pekne. Vážený pán predsedajúci, vážené kolegyne, vážení kolegovia, Národná rada Slovenskej republiky uznesením č. 1631 z 27. septembra 2022 pridelila návrh poslancov Národnej rady Slovenskej republiky Anny Zemanovej a Mariána Viskupiča na vydanie zákona, ktorým sa mení zákon č. 414/2012 Z. z. o obchodovaní s emisnými kvótami a o zmene a doplnení niektorých zákonov v znení neskorších predpisov, tlač 1161, na prerokovanie týmto výborom: ústavnoprávnemu výboru, Výboru Národnej rady pre financie a rozpočet a výboru pre pôdohospodárstvo a životné prostredie. Za gestorský výbor určila výbor pre pôdohospodárstvo a životné prostredie. Výbory prerokovali predmetný poslanecký návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol poslanecký návrh zákona pridelený, zaujali k nemu nasledovné stanoviská: ústavnoprávny výbor uznesením č. 594 zo 14. októbra 2022 s návrhom súhlasil a odporučil ho Národnej rade schváliť. Výbor pre financie a rozpočet neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov, § 52 ods. 4 zákona Národnej rady č. 350/1996 Z. z. o rokovacom poriadku Národnej rady. Výbor Národnej rady pre pôdohospodárstvo a životné prostredie uznesením č. 248 z 12. októbra 2022 s návrhom zákona súhlasil a odporučil ho Národnej rade schváliť. Gestorský výbor na základe stanovísk výborov k poslaneckému návrhu zákona vyjadrených v ich uzneseniach uvedených pod bodom III. spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s príslušnými ustanoveniami zákona Národnej rady o rokovacom poriadku odporúča Národnej rade predmetný návrh zákona schváliť. Spoločná správa výborov Národnej rady o prerokovaní predmetného návrhu zákona vo výboroch Národnej rady v druhom čítaní bola schválená uznesením výboru pre pôdohospodárstvo a životné prostredie č. 263 z 18. októbra 2022. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa príslušných ustanovení zákona o rokovacom poriadku Národnej rady. Pán predsedajúci, otvorte, prosím, rozpravu.
Kaník, Ľudovít, poslanec NR SR (2013-04-16):
Budem sa len niečomu venovať, samozrejme, v rozprave to bude omnoho širšie. Pán minister, no ako nepoukázať na to, že sa tu začínate zabávať číslami, keď nezvládate to, že realita je krutá a nezamestnanosť vám rapídne rastie od jesenného obdobia. Ako si nevšimnúť to, že v niektorých kategóriách z mesiaca na mesiac počet ľudí zaradených do tejto kategórie vzrastie o 100 % a spôsobí to tak, že nie sú zahŕňaní v evidovanej nezamestnanosti. Ako si nevšimnúť to, že rozbiehate masívne výberové konania na rekvalifikačné kurzy, hoci predtým ste už pripravenú súťaž, tak hľadali dôvod na zrušenie, aj keď to boli rekvalifikácie na základe požiadaviek zamestnávateľov, ale pripravené ešte minulou vládou, zrejme nie vašimi kamarátmi, tak ste to potrebovali zrušiť a teraz rozbiehate masívne rekvalifikácie, aby ste opäť presunuli množstvo ľudí, obávam sa, že do málo zmyselných rekvalifikácií, len aby ste ich nemali evidovaných v miere nezamestnanosti. Ako si nevšimnúť ten obrovský počet tých, ktorí sú na PN-ke, ako si nevšimnúť to, že od marca máte nový informačný systém, ktorý znemožňuje okresom vôbec vedieť, aká je u nich nezamestnanosť a všetko sa robí na ústredí. Ako je možné, že vy už dnes viete, aká bude marcová nezamestnanosť, ktorá vždy sa zverejňovala až okolo dvadsiateho? Zrejme preto, lebo si ju sami tvoríte tak, aby vám vyhovovala, lebo inak by ste nemohli vedieť, ja som nikdy ako minister nevedel maximálne 24 hodín dopredu pred zverejnením, aká je výška odhadovanej nezamestnanosti. Vy to viete pomaly dva týždne predtým. Už to pán premiér Fico hovoril v televíznej relácii, takže tu je jasné podozrenie, že vy sa hráte s číslami.
Vážny, Ľubomír, poslanec NR SR (2022-05-03):
Ďakujem. (Rečník si odkašľal.) Ďakujem. Pán poslanec Pellegrini, veľmi správne si poukázal na skutočnosť, že tento proces je vlastne zastierací manéver neschopnosti súčasnej vlády vo veci riadiť krajinu a zabezpečiť jej základné funkcie v oblasti hospodárstva, energií, v oblasti znižovania sociálneho štandardu rodín, bežných rodín. Ale je príliš krátkozraké zastierať neschopnosť vlády a celej koalície takýmto monster procesom, ktorý sa nám určite vráti. Čiže účinne ničí súčasná koalícia Slovensko nezvládnutým vládnutím v tých oblastiach, ktoré som spomenul, hospodárstvo, energie, sociálny štandard bežných rodín, ale úplne ho zničíte takýmto prípadným rozhodnutím neoprávneného vydania poslanca Národnej rady, ktorý naviac spolupracuje s políciou, do väzby, čím zadáte, zadefinujete precedens nielen zničenia Slovenska v oblasti hospodárskej, ale aj zničenia Slovenska v oblasti právneho štátu, demokracie a všetkých súvisiacich funkcií. Ďakujem.
Paška, Pavol, poslanec NR SR (2011-07-12):
Ďakujem pekne, pán podpredseda. Len aby sme mali jasno, po ukončení rozpravy o vládnom návrhu zákona o Zákonníku práce pán spravodajca, pán poslanec Brocka navrhol, aby sme hlasovali zajtra. Dávam procedurálny návrh, aby ste dali hlasovať o tom, že budeme teraz hlasovať o návrhoch, ktoré boli podané v rámci druhého čítania, to znamená o bodoch spoločnej správy, ako aj o návrhoch, ktoré zazneli v rozprave počas druhého čítania. Ďakujem.
Vaľová, Jana, poslankyňa NR SR (2016-09-22):
Ja si vážim, že si vystúpil, pretože si myslím, že tí, ktorí to predkladajú, v živote nepôsobili v samospráve, v živote nepôsobili vo vyššom územnom celku a nevedia vôbec, ako je teda dofinancovávané školstvo. Veď všetky školy, ak nemajú finančné prostriedky, či sú to cirkevné, či sú to súkromné, dofinancováva ich mesto alebo VÚC. Pretože akonáhle ten riaditeľ zlyhá a nevie financovanie, ja to presne viem, tak z kapitoly mesta zrazu požiada na mzdy, na platy, na opravy. Tak si povedzme, aká je pravda. Väčšina týchto škôl je v budovách miest a obcí. Čiže mestá a obce tieto budovy opravujú, takisto z ministerstva školstva im dofinancujeme, takisto si majú možnosť podať žiadosť na financovanie a na dofinancovanie. Bavme sa o riaditeľovi. Vážení, veď riaditeľ, to je manažér. Ja dokonca dúfam, že pán minister, keď bude robiť organizáciu školstva, že dá, že riaditeľom školy nemusí byť len človek, ktorý má päťročnú prax a je učiteľ. Ale to môže byť manažér a zástupca bude učiteľ, pretože naozaj títo ľudia niekedy sú schopní učitelia a rétorici, ale nie sú schopní ľudia, ktorí by financovali a starali sa o školu. Čiže primátor je ten, ktorý zodpovedá za rozpočet, aj keď mu ho zastupiteľstvo schváli, ale on ho čerpá, on mení kapitoly, a ak nemá peniaze, tak nemá ako dofinancovať školstvo. Ak má neschopného manažéra riaditeľa, škola ide dole vodou a zo všetkých škôl sa musia sťahovať finančné prostriedky, aby ste zachránili školu, kde je neschopný manažér. Takže to neni o, len o rodičoch, neni to o, jak ste povedali, pán Osuský, o tetách kuchárkach, ale je to o odbornosti a je to o schopnosti viesť financie. Čiže, Juraj, presne si to dobre povedal, teraz je to vyvážené, kedy primátor môže dať slovo veta, lebo vie, čo ho čaká, vie, aký ho čaká nápor na rozpočet, a vie, čo to bude znamenať. Niektorý riaditeľ dokáže financovať aj opravy z vlastných peňazí, niektorý to nedokáže. Je to taká široká problematika. Ale naozaj treba ísť do miest a obcí a spýtať sa, ako to je. Ďakujem.
Muňko, Dušan, poslanec NR SR (2023-06-21):
Pán poslanec, trochu som sklamaný, ale navrhnem, navrhujem vám jednu vec. Poďme my dvaja a ešte zoberte niekoho z bývalej koalície, ideme porovnať ceny v Bille v Rakúsku, tu v Hainburgu, a v Bille na Slovensku. Lebo keď sme to porovnávali, tak v Bille na Slovensku boli drahšie, ako boli v Rakúsku v Bille. Takže aby, to je akademická diskusia, to, o čom hovoríte teraz. Druhá vec, samozrejmá vec, vyzývali sme vás ix-krát počas tých troch rokov, že treba proste, príde zvýšenie energie, príde k ďalším veciam, vôbec ste na to nereagovali. Z toho vznikli, proste tá inflácia, ktorá je u nás, je ďaleko vyššia, ako je v susedných krajinách, to je prvá vec, a druhá vec, máme najnižšie, máme najnižšiu z tých krajín, ktoré sú, priemernú mzdu, nehovoriac o dôchodkoch, ktoré sú takisto minimálne alebo priemerné dôchodky, ktoré sú u nás. Takže tí naši ľudia sú dvakrát postihnutí. A ešte čo je, ešte čo je väčšia tragédia, keď sme robili ten prieskum, tak sú ešte vyššie ceny na, tam, kde je to, kde je naše stredné Slovensko a východné Slovensko, boli ceny ešte vyššie ako v Bratislave, páni. Čiže tí ľudia ešte sú na tom horšie ako tu my v Bratislave. Takže to je zbytočné hovoriť. Pokiaľ bude ministerstvo financií dôsledne vykonávať tú kontrolu, ktorú má, tak vám garantujem, že ceny klesnú a potom zbytočné je o tom hovoriť, keď Lidl má najvyššie, najvyššie zisky vôbec v histórii a má ich na Slovensku.
Kollár, Boris, predseda NR SR (2021-06-29):
Nie. Ešte raz. Pani poslankyňa, je to, pristúpime k hlasovaniu o bode 50 programu. Je to prvé čítanie o návrhu poslancov Šíbla, Kollára, Pivkovej, Zemanovej na vydanie zákona, ktorým sa mení a dopĺňa zákon 92 (17/1992 Zb., pozn. red.) o životnom prostredí (tlač 592).
P. Farkas, poslanec: (2004-07-06):
Uvedený návrh bol doručený poslancom Národnej rady v stanovenej lehote, čím boli splnené podmienky určené § 72 ods. 1 zákona o rokovacom poriadku Národnej rady, t. j. doručenie návrhu najmenej 15 dní pred schôdzou Národnej rady, na ktorej sa uskutočnilo prvé čítanie. Predseda Národnej rady posúdil uvedený návrh podľa § 70 ods. 1 Národnej rady o rokovacom poriadku a podľa legislatívnych pravidiel zaradil ho na rokovanie 29. schôdze, teda dnešnej schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákonov uvedené v § 67 a v § 68 zákona NR SR o rokovacom poriadku Národnej rady, ako i náležitosti určené v legislatívnych pravidlách. Prosím, pán predsedajúci, môžete otvoriť rozpravu.
Pfundtner, Edita, poslankyňa NR SR (2016-09-22):
Ďakujem pekne za slovo. Pán poslanec, ja som si tiež veľmi pozorne vypočula váš prejav a musím povedať, že tiež mám nejaké skúsenosti z členstva rady školy. Som členkou rady školy v dvoch školách, konkrétne na území Bratislavy, šesť rokov. Ale ja som asi v iných radách škôl, ako ste vy. Ja som sa v živote nestretla s takými neduhmi, na ktoré upozorňujete. Nevylučujem a nespochybňujem, že sa nemôžu stať. Ale spýtam sa takto: Tieto veci, na ktoré ste spomínali, neprávosti a nekalosti, sa stali práve v tom období, v tom ročnom období, odkedy platí tá vami kritizovaná novela toho zákona? Ja si nemyslím. Práveže ste upozorňovali na obdobie, ktoré bolo pred tým, a preto musím súhlasiť s vami, čo ste povedali, že naozaj pri vykonávaní funkcie a povolania učiteľa, ako aj členov rady školy platí naozaj ten ľudský rozmer, charakter učiteľa. Ja pochádzam tiež z učiteľskej rodiny. Môj otec odučil viac ako štyridsať rokov na škole, takže viem, o čom hovoríte. Poznám dosť dôverne to prostredie, ale nemôžem súhlasiť so všetkými vašimi tvrdeniami. Preto pravdepodobne predmetný návrh nepodporím. Ďakujem veľmi pekne.
Paška, Pavol, predseda NR SR (2012-08-07):
Faktické poznámky páni poslanci: Štefanec, Chren, Hlina, Kaník, Mihál, Škripek, Sulík, Jasaň, Viskupič. (Krátka pauza.) Kaník, Mikloš, je pán poslanec Mikloš, je posledný? Ukážte mi to, technici, nie, pán poslanec Viskupič. Končím možnosť sa prihlásiť. Pán poslanec Štefanec, nech sa páči.
Hrnčiar, Andrej, podpredseda NR SR (2018-02-08):
Pán poslanec, chcete doplňujúcu otázku? Nie je tomu tak. Otázka č. 2, poslanec Ľubomír Želiezka. Je v rokovacej sále? Je. „Vážený pán predseda vlády, aké opatrenia pripravuje vláda pre zamestnávanie cudzincov v Slovenskej republike?“
Jurzyca, Eugen, poslanec NR SR (2018-12-04):
Ale keď sa budeme rozprávať, znižujeme tú šancu. (Povedané so smiechom.)
Richter, Ján, poslanec NR SR (2020-10-20):
Ďakujem pekne za slovo. Chcem poďakovať všetkým, ktorí reagovali na mňa faktickou poznámkou. Pán poslanec Krajčír, no, je veľmi, je mi veľmi ľúto, že niekto dokáže zneužiť aj takú udalosť, ako je dopravná nehoda. A vážna dopravná nehoda. Myslím si, že to je úbohé a ponižujúce šíriť nepravdu pri takomto obsahu. Dámy a páni, namiesto systémových nastavení hospodárskej politiky smerom k prechodu na sociálne a environmentálne citlivú ekonomiku opäť vláda iba prešľapuje na jednom mieste a ubližuje tým, ktorí si to nezaslúžia. Ďakujem.
Petrák, Ľubomír, poslanec NR SR (2015-09-23):
Ďakujem pekne za slovo. Pán kolega, len dve poznámky k vášmu vystúpeniu. Prvá, namietate po prvé, že existuje viackoľajnosť pri financovaní športu, rezort obrany, rezort vnútra, rezort školstva, na druhej strane ako navrhujete, aby Olympijský výbor vytváral fondy na podporu, aby vyplácal rentu olympionikom a tak ďalej, ja osobne si myslím, že ak ísť nejakou cestou, tak neposúvať nejaké kompetencie niekde inde, ale všetko dostať pod jednu strechu, aby bol tam prehľad, aby to bolo transparentné, evidované, čiže tu mám ako v zásade iný názor, ako máte vy. Druhý, iný názor je, pokiaľ sa týka športových poukazov, aby boli nárokové, aby boli na to vyčlenené v zásade finančné prostriedky na jedno dieťa, ktoré by boli nárokovateľné. Vieme všetci, že zhruba pred dvomi rokmi sme riešili otázku centier voľného času, ktoré fungovali na princípe takýchto poukazov, a vieme, že tam dochádzalo k masívnemu zneužívaniu, a musím povedať, že aj športovými klubmi, ktoré si vytvárali fiktívne centrá voľného času, aby takýmto spôsobom financovali svoju činnosť. Ja neodmietam športové poukazy ako nástroj podpory športu, ale hovorím, že je potrebné dotiahnuť celkovú organizáciu systému, aby sme sa nedostali do situácie, ako sme boli s centrami voľného času. Ďakujem.
Laššáková, Jana, podpredsedníčka NR SR (2013-11-27):
Ďakujem pekne, pán minister, zaujmite miesto určené pre navrhovateľov. Dávam slovo spoločnému spravodajcovi z výboru pre pôdohospodárstvo a životné prostredie poslancovi Ľubošovi Martinákovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec, máte slovo.
Gašpar, Tibor, podpredseda NR SR (2024-10-29):
Ďakujem pánovi poslancovi. Pýtam sa, či sa chce niekto prihlásiť do rozpravy ústne. (Reakcia z pléna.) Pardon, opravujem sa, k vystúpeniu pána poslanca sú dve faktické. Takže, pán poslanec Viskupič, máte slovo.
Pročko, Jozef, poslanec NR SR (2022-03-16):
Ďakujem, pán predseda. V mene troch poslaneckých klubov OĽANO, SaS a SME RODINA žiadam, aby sme, aby ste dali hlasovať, aby sme zákon č. 575/2001 z. z., tlač 781, preložili na aprílovú schôdzu. Ďakujem.
D. Lipšic, poslanec: (2006-12-12):
Ja by som sa chcel aj pána ministra opýtať, ako je možné, že tak legislatívne nekvalitný návrh zákona prešiel cez ministerstvo pôdohospodárstva a následne aj cez vládu. Už sme tu počúvali strašne veľa o legislatívnej nekvalite minulého obdobia, ale takýto návrh zákona tu v minulom období nikdy nebol. Takže by som vás chcel požiadať, pán minister, aby ste si dali pozor na legislatívu na ministerstve a, pokiaľ možno, aby ste sa takých chýb, aké ste urobili v tomto návrhu zákona, pre budúcnosť vyvarovali.
Blanár, Juraj, podpredseda NR SR (2021-06-25):
Pani poslankyňa Sulanová nie je v rokovacej sále, aha, práve prichádza, nevšimol som si. Takže pani poslankyňa, poprosím technikov, keď sa zaregistruje. Nech sa páči, môžete hovoriť.
Laššáková, Jana, podpredsedníčka NR SR (2014-09-23):
Pán poslanec Čaplovič, nech sa páči.
Figeľ, Ján, podpredseda NR SR (2013-05-22):
Ďakujem aj ja. Na vystúpenie pána poslanca Hlinu je pätica, pätoro faktických poznámok. Nech sa páči, Igor Hraško.
Paška, Pavol, predseda NR SR (2012-06-21):
Dobre. Máte o čom hlasovať?
Paška, Pavol, predseda NR SR (2012-12-05):
Vyhlasujem prestávku. Ja vám rád poskytnem školenie k tomu rokovaciemu poriadku, pán poslanec. O 17.50 hodine budeme pokračovať v rozprave. (Krátka prestávka.) (Po prestávke.)
P. Paška, predseda NR SR: (2009-06-30):
(Hlasovanie.) 137 prítomných, 80 za, 47 proti, 10 sa zdržalo. Návrh sme schválili. Sme v treťom čítaní . Otváram rozpravu. Pýtam sa, či chce niekto vystúpiť. Nie. Vyhlasujem rozpravu za skončenú.
Tomáš, Erik, poslanec NR SR (2018-09-18):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Ďuriš Nicholsonová, Lucia, podpredsedníčka NR SR (2018-06-19):
Ďakujem pekne, pán spravodajca. Otváram všeobecnú rozpravu k tomuto bodu. Písomne sa prihlásil za klub OĽANO pán poslanec Heger a písomne sa prihlásila aj pani poslankyňa Anna Zemanová. Nech sa páči, pán poslanec Heger.
Ďuriš Nicholsonová, Lucia, podpredsedníčka NR SR (2019-02-05):
Pán poslanec Uhrík.
B. Bugár, podpredseda NR SR: (2003-12-04):
(Hlasovanie.) Prítomných 132, za 81, proti 36, zdržali sa hlasovania 15. Konštatujem, že aj bod 22 sme schválili.
V. Veteška, podpredseda NR SR: (2004-10-22):
Teraz dávam slovo spoločnému spravodajcovi z ústavnoprávneho výboru pánovi poslancovi Ondrejkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. V. Ondrejka, poslanec: Vážený pán predsedajúci, pán minister, kolegyne, kolegovia, Ústavnoprávny výbor Národnej rady Slovenskej republiky ako gestorský výbor k vládnemu návrhu zákona, ktorým sa mení a dopĺňa zákon č. 65/2001 Z. z. o správe a vymáhaní súdnych pohľadávok, predkladá spoločnú správu výborov Národnej rady Slovenskej republiky. Národná rada Slovenskej republiky uznesením zo 7. septembra 2004 pridelila vládny návrh zákona, ktorým sa mení a dopĺňa zákon č. 65/2001 Z. z. o správe a vymáhaní súdnych pohľadávok, na prerokovanie dvom výborom: ústavnoprávnemu výboru a Výboru Národnej rady Slovenskej republiky pre financie, rozpočet a menu. Poslanci Národnej rady v stanovenej lehote neoznámili gestorskému výboru žiadne stanovisko k predmetnému návrhu zákona. Vládny návrh zákona, ktorým sa mení a dopĺňa zákon č. 65/2001 Z. z. o správe a vymáhaní súdnych pohľadávok, odporúčali Národnej rade schváliť ústavnoprávny výbor uznesením zo 7. októbra 2004 a Výbor Národnej rady Slovenskej republiky pre financie, rozpočet a menu uznesením z 5. októbra 2004. K predmetnému vládnemu návrhu boli prijaté dva pozmeňujúce návrhy. Gestorský výbor odporúča hlasovať o pozmeňujúcich a doplňujúcich návrhoch uvedených v bodoch 1, 2 spoločne s návrhom schváliť ich. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 65/2001 Z. z. o správe a vymáhaní súdnych pohľadávok, vyjadrených v ich uzneseniach pod bodom III tejto správy a stanovísk poslancov gestorského výboru vyjadrených v rozprave k návrhu odporúča Národnej rade Slovenskej republiky vládny návrh zákon, ktorým sa mení a dopĺňa zákon č. 65/2001 Z. z. o správe a vymáhaní súdnych pohľadávok, schváliť v znení schválených pozmeňujúcich a doplňujúcich návrhov. Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 65/2001 Z. z. o správe a vymáhaní súdnych pohľadávok, vo výboroch Národnej rady Slovenskej republiky v druhom čítaní bola schválená uznesením ústavnoprávneho výboru zo 14. októbra 2004 pod č. 671. Týmto uznesením výbor ma zároveň poveril ako spravodajcu, predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Prosím vás, otvorte rozpravu.
Žitňanská, Lucia, poslankyňa NR SR (2014-02-05):
Pán poslanec Hlina, ja si fakt veľmi cením, že viete vybrať tému, ktorá je dôležitá, viete veľmi pekne vyhmatnúť problém a mnohokrát sa vám to veľmi, veľmi darí, ale nemusíte vždycky strieľať hlava-nehlava. Naozaj nie. Dve poznámky. A prvá poznámka, tuto je síce novela Exekučného poriadku, len nie je, toto sa netýka exekútorov. Toto sa týka veriteľov, ktorí naťahujú a odkladajú vymáhanie, aby im nabehli úroky. O tom je táto novela. Čiže tuto cielime po špekulatívnych veriteľoch, čiže toto, táto konkrétna nie je o exekútoroch a ich činnosti. To je prvá poznámka. A druhá poznámka, ad to strieľanie krížom-krážom. V tomto znení som to mala pripravené ako ministerka spravodlivosti a nechala pánovi ministrovi na stole. Opakovane, vždy keď táto téma je na stole, som tu presne aj o tomto vystúpila v tomto parlamente, presne toto, čo teraz predkladám, s čím tu sedím, som dávala ako pozmeňovacie návrhy, keď sme prerokovávali návrhy ministra Boreca, ktorými sa novelizoval Exekučný poriadok. Dávala som to aj vo výbore. Čiže s týmto behám ja už tiež dva roky, pán poslanec. Ja vás veľmi pekne prosím, nemusíte vždy strieľať. Naozaj je to, je to zbytočné, lebo si navzájom ubližujeme. Ďakujem pekne.
Jarjabek, Dušan, poslanec NR SR (2021-04-30):
Ďakujem veľmi pekne, pán predsedajúci. Teda v nadväznosti na to, čo hovoril pán podpredseda Blanár, aby sme teda nezabudli na ten kontext, jedno je obrovská pravda, tejto vláde nedôveruje vyše 80 % občanov. To je pravda, o tom sa nedá ani debatovať. Čiže keby sme hľadali názov vtipný alebo menej vtipný pre túto vládu, je to vláda absolútnej, respektíve obrovskej spoločenskej nedôvery. Tá nedôvera je v koalícii, tá nedôvera je v jednotlivých ministerstvách. Ministerstvo nedôveruje ministerstvu, už nehovorím o zahraničnej politike a ministrovi zahraničných vecí, čo všetko sa tuná deje. Jednotlivci medzi sebou si nedôverujú, jednotliví členovia vlády si medzi sebou nedôverujú, občania si medzi sebou nedôverujú a čo je hlavné, prestala byť dôvera v inštitúcie. Preto to tuná aj sedíme a toto má byť akýsi reparát. Lenže problém je v tom, že táto vládna koalícia nie je založená na nejakých spoločných programoch. Táto vládna koalícia je založená len a jedine na obyčajnej nenávisti. Nenávisti voči SMER-u, voči voličom SMER-u, a tak sa aj tak chová. Aj tá legislatíva, ktorá sa pripravuje a ktorej sme svedkami, je presne odrazom tejto nenávisti. Je to nenávisť voči voličom SMER-u, je to nenávisť v rámci istého generačného rasizmu, ktorý tuná totálne funguje v tejto vláde. A uvidíme, aké tie daňové zákony, ktoré nám naši koaliční kolegovia pripravujú, ako budú odrážať presne to všetko, o čom ja hovorím. Už teraz z toho behajú zimomriavky po chrbte, a preto aj tieto problémy v rámci tejto koalície existujú. Opakujem, táto koalícia je založená nie na programových zásadách, ale na nenávisti voči SMER-u.
Pleštinská, Zita, poslankyňa NR SR (2021-05-13):
Ďakujem pekne. Marián, musím ťa ubezpečiť, aj keď to celkom nie je v téme, pretože rozhodujeme o celkom inom, ale spomenul si plán obnovy a ja ťa musím ubezpečiť, že obsahuje investície naviazané na reformy. Nebol postavený na zelenej lúke, rešpektuje roky pripomienok Európskej komisie na zlepšenie vzdelávania, zdravotníctva. Musím ťa ubezpečiť, že slovenský plán obnovy patrí k tým reformnejším a Európska komisia vyzdvihuje naše reformné úsilie. V porovnaní s inými členskými štátmi Európskej únie máme veľmi dobrý plán obnovy a ministerstvu financií bolo avizované, že slovenský plán obnovy je považovaný za jeden z ukážkových dokumentov. Aj na tomto základe sme boli napríklad kontaktovaní Lotyšskou republikou s otázkou neformálnej diskusie, ako pristupujeme k reformám alebo k procesu príprav plánu obnovy. Takže aj keď to nie je celkom téma, ale mal si ten prejav taký veľmi skeptický, takže ja ťa chcem tak možno naladiť pozitívne, že plán obnovy určite Európska komisia schváli. Ďakujem pekne.
Jurinová, Erika, podpredsedníčka NR SR (2012-12-11):
Ďakujem. S reakciou na faktické poznámky pán poslanec Štefanec.
Mojš, Milan, poslanec NR SR (2016-10-19):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, Ústavnoprávnemu výboru Národnej rady a Výboru Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte hlasovať.
P. Hrušovský, predseda NR SR: (2005-03-17):
(Hlasovanie.) 128 prítomných, 57 za návrh, 43 proti, 27 sa zdržalo, 1 nehlasoval. Návrh sme neschválili. Prosím ďalší návrh.
E. Vestenický, poslanec: (2009-12-03):
Ale poďme k problematike. Konštatujem toľko ešte raz, že tajné služby sú o informáciách, o súvislostiach medzi týmito informáciami a o použití a kontrole týchto použití. Jeden človek nie je schopný skontrolovať také kolosálne možnosti, aké tajné služby, jedna vedľa druhej, majú a sú im dané zo zákona. Osvedčená prax, dámy a páni, ukazuje, že najúčinnejšia kontrola nad tajnými službami spočíva v existencii väčšieho množstva tajných služieb v danom štáte. Toto číslo začína na trojke. Nie je volené len tak náhodne. Je vo funkčnej závislosti od politickej histórie daného štátu. Preto tvrdím, že zhodnotiť potreby, možnosti a kontrolu tajných služieb u nás, v Slovenskej republike, nie je možné formovaním zákona na základe nejakého momentálneho nápadu, ale bude rozhodne užitočnejšie širšie diskutovanie o tejto problematike, pretože sú tu väzby, o ktorých sa, bohužiaľ, mnohým z nás ani len nesníva. Aby som nezdržiaval, tak ako som sľúbil hneď v úvode, svoje vystúpenie na tomto končím. A pán Prokopovič, pokiaľ bude záujem, som ochotný pomôcť v tvorbe riešení tých problémov, ktoré možno nielen vás trápia. Ďakujem za pozornosť.
Bugár, Béla, podpredseda NR SR (2017-02-07):
Pán poslanec Baránik, môžte reagovať.